SINGER เคลียร์คัตหลังจบ “พักหนี้” ตั้งสำรองพันล้าน! กดงบ Q1/66 พลิกขาดทุน 840 ลบ.
SINGER เปิดงบไตรมาส 1/66 พลิกขาดทุนสุทธิ 840 ล้านบาท จากปีก่อนมีกำไรสุทธิ 215 ล้านบาท เจอพิษผลขาดทุนด้านเครดิตเฉียดพันล้านบาท รวมทั้งรายได้รวมลดลงและต้นทุนเพิ่มขึ้น 
SINGER เปิดงบไตรมาส 1/66 พลิกขาดทุนสุทธิ 840 ล้านบาท จากปีก่อนมีกำไรสุทธิ 215 ล้านบาท เจอพิษผลขาดทุนด้านเครดิตเฉียดพันล้านบาท รวมทั้งรายได้รวมลดลงและต้นทุนเพิ่มขึ้น
15 พ.ค. 2566

บริษัท ซิงเกอร์ประเทศไทย จำกัด (มหาชน) หรือ SINGER รายงานผลการดำเนินงานไตรมาส 1 สิ้นสุดวันที่ 31 มีนาคม 2566

สำหรับ SINGER รายงานผลประกอบการไตรมาส 1/66 บริษัทพลิกขาดทุนสุทธิ 843.37 ล้านบาท เมื่อเทียบกับงวดเดียวกันของปีก่อนมีกำไรสุทธิ 215.41 ล้านบาท สาเหตุจากรายได้รวมอยู่ที่ 885 ล้านบาท ลดลง 26.9% จากงวดเดียวกันของปีก่อนมีรายได้ 1,211 ล้านบาท โดยเป็นผลจากรายได้จากการขาย 203 ล้านบาท ลดลง 70.8% จากงวดเดียวกันของปีก่อนมีรายได้ 695 ล้านบาท และรายได้จากการให้บริการ 15 ล้านบาท ลดลง 25% จากงวดเดียวกันของปีก่อนมีรายได้บริการ 15 ล้านบาท
รวมทั้งมีต้นทุนขาย 602 ล้านบาท เพิ่มขึ้น 64.5% เมื่อเทียบกับงวดเดียวกันของปีก่อน 366 ล้านบาท เนื่องจากในระหว่างงวดกลุ่มบริษัทจำนวน 436 ล้านบาท และบริษัทบันทึกขาดทุนจากการปรับลดมูลค่าสินค้าจำนวน 424 ล้านบาท ซึ่งมีสาเหตุหลักมาจากการปรับเปลี่ยนประมาณราคาขายและค่าใช้จ่ายในการขายที่เกี่ยวข้อง และค่าเผื่อสำหรับสินค้าล้าสมัยและเสียหาย
นอกจากนี้มีผลขาดทุนด้านเครดิตที่คาดว่าจะเกิดขึ้นของกลุ่มบริษัท 952 ล้านบาท เพิ่มขึ้น 1,663% จากงวดเดียวกันของปีก่อน 54 ล้านบาท โดยมีสาเหตุหลักมาจากลูกหนี้ที่เข้าโครงการให้ความช่วยเหลือลูกหนี้ที่ได้รับผลกระทบจากโรคติดเชื้อไวรัสโคโรนาเริ่มทยอยสิ้นสุดการได้รับความช่วยเหลือ